Constantin Hansen udviklede en stor interesse for pompejansk dekorationskunst. I [[1839]] ydede [[Kunstakademiet]] støtte til en rejse fra Rom til Napoli, så Hansen kunne arbejde med at kopiere de antikke freskomalerier i Napolis arkæologiske museum. Undervejs fik han følgeskab af maleren [[Christen Købke]] og dekorationsmaleren [[Georg Christian Hilker|Georg Hilker]]. Formålet med Hansens oliekopier var et forarbejde til sit og Hilkers fælles forslag til udsmykningen af [[Københavns Universitet]]s vestibule.<ref>{{cite book |last=Ragn Jensen |first1=Hannemarie |author-link=Hannemarie_Ragn_Jensen |title=Constantin Hansen |chapter=Årene i Rom 1835-1843 |editor-last=Jørnæs |editor-first=Bjarne |editor2-last=Miss |editor2-first=Stig |publisher=Thorvaldsens Museum og Aarhus Kunstmuseum |year=1991 |page=47 |isbn=87-75210525 |access-date=2017-02-08 }}</ref>
Eftersom Hansen og Hilker fik tildelt dekorationsopgaven på Københavns Universitet, gjorde Hansen på sin rejse hjem mod Danmark ophold i München, hvor han studerede [[fresko]]maleriets teknik. Udsmykningsarbejdet på Københavns Universitet stod på fra 1844 og helt frem til 1853. Hansen malede de mytologiske figurer, mens Hilker tog sig af de pompejansk inspirerede dekorationer og indramninger. Det gennemgående motiv i udsmykningen er de to græske guder [[Apollon]] og [[Athene]].<ref name="universitetshistorie">[http://universitetshistorie.ku.dk/bygninger/hovedbygningen/forhallen/ universitetshistorie.ku.dk] {{Webarchive|url=https://web.archive.org/web/20170207192806/http://universitetshistorie.ku.dk/bygninger/hovedbygningen/forhallen/ |date= 7. februar 2017 }}. Hentet [[7. februar]] [[2016]].</ref>
Kunst Historiemalere Historie Maleri Organisationer